சிரித்துக்கொண்டே பதிலளிக்கிற அக்கா அதுஅப்பிடியில்லை கண்ணுகளா நான்பாக்குற வேலைக்கும் அலையிற அலைச்சலுக்கும் வீட்லவந்து வேலை செய்ய நேரம் இருந்ததில்ல.ஆனாலும் ஓம் மாமாவுக்கு ஒரு சுடுதண்ணி வச்சிக்குடுக்குறதுன்னாலும் நான் வந்து செஞ்சி குடுத்தாத்தான் நிம்மதிப் படுவாரு மனுசன்.அது போல எனக்கு சின்னதா ஒரு காய்ச்சல் தலைவலின் னாலும் கூட என்ன வேலைன்னாலும் எங்க இருந்தாலும் அப்பிடியே போட்டு ட்டு வந்து என்னைய ஆஸ்பத்திரிக்கு கூட்டிக்கிட்டு ஓடுவாருஎனக்கு காய்ச் சல் சரியாகுற வரைக்கும் கோழி தான் குஞ்ச பாதுகாப்பது போல அப்பிடியே தனக்குள்ள பொத்திவச்சி வைச்சிக்காப்பாருநான் சம்பாதிக்கிற சம்பாதியத் துக்கு தினம் ஹோட்டல்ல வாங்கி சாப்புட்டுக்கலாம்தான்அது போல ஏங் வீட்டுக்காரரும் அவருக்கிருக்கிற சௌரியத்துக்கு ஆள்கள கைகாட்டி விட்டு ட்டு வீட்டு வேலை செய்யச் சொல்லலாம்தான்.ஆனா அவரும் நானும்தான் அந்தந்தவேலைகளச்செய்வோம்.அப்பிடிச்செஞ்சாத்தான் எனக்கும் திருப்தி அவருக்கும் மன நிறைவு ஆகும் இதுல நாங்க ரெண்டு பேரும் போட்டி போட்டுக்கிட்டு நான் என்ன ஒனக்கு சமைச்சிப்போடவா வந்தேன்னும் அவரு நான் என்ன நீ வச்ச வேலைக் காரனான்னும் பேசிக்கிட்டு திரிஞ்சமுன்னு வையிங்ககுடும்பம் தெருவுக்கு வந்துரும் இல்லையாகுடும்பம்ங்குறதே ஒருத்தருக்கொருத்தரு சார்ந்து வாழ் றதுதானப்பாஇதுல போயி நா பெரிசு நீ பெரிசுன்னு நின்னா வீணாப் போவம் ப்பா இன்னைக்கு எத்தனையோ பெரிய பெரி ய வேலை பாக்குறவுங்க எத்தனை யோ பெரிய பெரிய பொறுப்புல இருக்குறவுங்க தான் வேலைய தாந்தான் செஞ்சிக்கிறாங்கசமையல் உட்படபிடிவாதமா வேலைக்கி ஆள்கள கூட வச்சிக்கிறாமநான் சொல்லுறது ஆண் பொண் ரெண்டு பேரையும் சேத்துத் தான் இதுல போயி நீங்க என்னமோ நாங்க கல்யாணம் பண்ணிப்போறது ஒருத்த னுக்கு சமைச்சிப் போடுறதுக்கான்னு கேட்டு வீம்புக்கு நின்னுன்கின்னா குடும் பத்தோட சார்பே அழிஞ்சி போகுமேம்மாஎனச் சொல்கிற மகா அக்கா இவனின் ஒன்று விட்ட அக்கா இல்லை நாலாவது தெருவில் வசிக்கிறவள்.இவனது சொந்த ஊர்க்காரர்ரத்தமும் சதை யும் உயிரும் உணர்வுமாய் இன்னும் சில கிராமங்களில் முடி கொண் டுள்ள பழக்கமாய் வேற்று ஜாதிகளுக்குள் உறவுமுறை வைத்து அழைத்துக் கொள்கிற பழக்கம் இவனது ஊரிலும் இருந்தது.அதில் அக்காவாய் கிளை விட்டு தோள் படர்ந்தவள்.மகா அக்காஅந்த தோள் படரல் இன்றுவரைக்கும் உயிர்ப்பாய் இருக்கிறதுதான்அல்லது அவளும் இவனது மனைவியும் அதைப் இழுத்துப்பிடித்து புதுப்பித்துக்கொண்டு வந்திருக்கிறார்கள் பஸ்ஸினுள் இவன் நின்றிருந்த இடத்திற்கு அருகில் இருக்கிற சீட்டில் அமர்ந் திருந்தவர் சார் ரொம்ப நேரமா நின்னுக்கிட்டே வர்றீங்க பாவம் கொஞ்சம் உக்காருங்க என தான் அமர்ந்திருந்த இடத்திலிருந்து எழுந்து இடம் கொடு த்தார் எழுந்து நின்றவரை கவனிக்கிறான்.வலது காலில் முழங்காலுக்குக் கீழே கட்டைக்கால்பொருத்தப்பட்டிருந்தது.அவர் எழுந்து நின்ற வேகத்தில் ஜன்னல் வழியாக வந்த காற்றும் அவர் ஏந்திப்பிடித்திருந்த அவரது லுங்கியும் அவரது காலை காட்டிக்கொடுத்து விடுகிறது திடுக்கிட்டுப்போன இவன் அய்யா நீங்க எதுக்கு எந்திரிச்சிக்கிட்டுஅதுவும் இந்தக்காலவச்சிக்கிட்டுநான்இந்தாஅடுத்தஊர்வந்ததும்எறங்கீறுவேன்என்றதும் தம்பி ஒங்களபோல உள்ளவுங்க சொல்லும் போதுதான் எனக்கு கட்டைக் காலு இருக்குறதே ஞாபகத்துக்கு வருது தம்பிமத்தபடி அது ஞாபகத்துக்கு வர்ற தில்லதம்பி.நானும்நெனைக்கிறதில்லநெனைச்சேன்னுவையிங்கமனசுதாழ்வு மனப்பான்மையில் கொமைஞ்சி போகும் கொமைஞ்சிஅதுனால அத நெனைக் கிறதும் இல்ல.நெனைச்சி மருகுறதும் இல்ல இப்ப விட்டாலும் ஒங்களுக்கு சமமா ஓடுவேன்னு ஊர்க்கார வெடலைப் பசங்ககிட்டயும் சொந்தக்கார பசங்ககிட்டயும் மல்லுக்கு நிப்பேன் வழக்காடு வேன் அவுங்களும் சிரிச்சிக்கிட்டே ஏங்கூட நான் ஓடுற ஓட்டத்துக்கு தகுந் தது போல ஓடி வருவாங்கஅதுல எனக்கு ஒரு சந்தோஷம் இருக்குதுங்குறத அவுங்க புரிஞ்சிக்கிட்டு இந்தக்கெழட்டுப்பையலுக்கு வேற வேலையில்லைங் குறதுபோலஇருக்காம ஏங் எண்ணத்துக்கு ஒத்து வர்றாங்கல்ல.அதுவே பெரிய விஷயம் இல்லையா?